کیمێرا

کیمێرا () فیلمێکی ٢٠٢٣ی درامای مێژوویی ڕۆمانسییە لە نووسین و دەرھێنانی ئالیس ڕۆرواکەر. جۆش ئۆکۆنەر، کارۆل دوارتێ، ڤینچینزۆ نێمۆلاتۆ، ئالبا ڕۆرواکەر، و ئیزابێلا ڕۆزلینی لە فیلمەکەدا ڕۆڵدەگێڕن. کیمێرا لە ٧٦ەمین ئاھەنگی فیلمی کان پاڵێوراو بوو بۆ خەڵاتی پاڵمە دۆر، و لە ڕێکەوتی ٢٦ی ئایاری ٢٠٢٣ نمایشکرا. فیلمەکە لەلایەن دەستەی نیشتمانی بەدواداچووندا بە یەکێک لە ٥ باشترین فیلمە نێودەوڵەتییەکانی ٢٠٢٣ ناوبرا، و لە ئاھەنگی ٦٩ەمینی دەیڤد دی دۆناتێلۆ بۆ ١٣ خەڵات پاڵێوڕاوبوو.
 چیڕۆک 
فیلمەکە دەکەوێتە تاسکەنی، و باس لە شوێنەوارناسێکی بەریتانی دەکات کە لەگەڵ کۆمەڵەیەکی نێودەوڵەتی شوێنەواری شارستانێتی ئیتروسکی دەدزن لە سەردەمی ١٩٨٠کان.

 کاست 
 جۆش ئۆ کۆنەر وەک ئارتەر
 کارۆل دوارتێ وەک ئیتاڵیا
 ڤینچێنزۆ نێمۆلاتۆ وەک پیرۆ
 ئالبا ڕۆرواکەر وەک فریدا
 ئیزابێلا ڕۆزلینی وەک فلۆرا
 لاو رۆی-لێکۆلینێت وەک مێلۆدی
 جیان پیێرۆ کاپرێتۆ وەک ماریۆ
 ڕامۆنا فیۆرینی وەک فابریانا
 لوکا گارگیولۆ
 جوولیانۆ مانتۆڤانی وەک جێری
 مێلکیۆرێ پالا وەک مێلکیۆرێ
 ییلی ڤیانێلۆ وەک بێنیامینا
 کارلۆ تارماتی
 جوولیا پاندۆلفۆ وەک کۆلۆمبینا

 بەرھەمھێنان 
وێنەگرتنی فیلمەکە لە شوباتی ٢٠٢٢ دەستیپێکرد، و شوێنی وێنەگری لە باشووری تاسکەنی (مۆنتالکینۆ، ھێڵی شەمەندەفەری ئەسیانۆ–مۆنتی ئانتیکۆ، مۆنتی ئامیاتا سکالۆ، تۆرێنیێری)، باکووری لاتسیۆ (تارکوینیا، بلێرا، سان لۆرێنزۆ نوۆڤۆ، سیڤیتاڤێچیا)، و ئومبریا (ڤیلا دی کاسا پیزانا لە کاستل جۆرجیۆ) بوو.

 بڵاوکردنەوە 
لە ٢٧ی ئایاری ٢٠٢٣، کیمێرا لە ٧٦ەمین فیستیڤاڵی فیلمی کان نمایشکرا و فیلمەکە پاڵێوراوبوو بۆ خەڵاتی پاڵمە دۆر. بینەرەکان بۆ ماوەی ٩ خولەک چەپڵەیان بۆ فیلمەکە لێدا. لە تشرینی یەکەمی ٢٠٢٣، فیلمەکە لە ٦١ەمین فیستیڤاڵی فیلمی نیویۆرکدا نمایشکرا. لە ٧ی تشرینی یەکەمی ٢٠٢٣، فیلمەکە ٢٨ەمین فیستیڤاڵی نێودەوڵەتیی بوسان نمایشکرا.

لە ٢٣ی تشرینی دووەمی ٢٠٢٣، فیلمەکە لەلایەن بڵاوکراوەکانی ٠١ لە ئیتاڵیا بڵاوکرایەوە، و لە ٦ کانوونی یەکەمی ٢٠٢٣ لەلایەن ئاد ڤیتام لە فەڕەنسا بڵاوکرایەوە. لە ئایاری ٢٠٢٢، کۆمپانیای نیۆن مافی بڵاوکردنەوەی لە باکووری ئەمریکا لە مارشە دوو فیلم کڕییەوە. لە ٢٩ی ئازاری ٢٠٢٣، نیۆن فیلمەکەی لە ویلایەتە یەکگرتووەکانی ئەمریکا بڵاوکردەوە.

 سەرچاوەکان 

پۆل:فیلمەکانی ٢٠٢٣
پۆل:فیلمەکان سەبارەت بە شوێنەوارناسی
پۆل:فیلمە سەربەخۆییەکانی فەرەنسا
پۆل:فیلمە سەربەخۆییەکانی ئیتاڵیا
پۆل:فیلمە سەربەخۆییەکانی سویسرا
پۆل:فیلمە ڕیالییزمییە جادووییەکان